HDZ-ov župan odbio dati novac za Hitnu. Ali zato je kupio Audi

HDZ-ov župan Nikola Dobroslavić prošle je godine, dva dana nakon tragične smrti malog Gabrijela u Metkoviću, odbio u proračunu povećati novac za Hitnu. Ove godine nabavio je službeni Audi od 377.000 kn

<p>Dva dana nakon smrti <strong>Gabrijela Bebića </strong>(9), dječaka kojeg su u prosincu prošle godine dvaput s Hitne u Metkoviću vraćali kući, HDZ-ov župan Dubrovačko-neretvanske županije <strong>Nikola Dobroslavić </strong>odbio je u proračunu povećati novac za Hitnu. U srpnju ove godine taj isti župan nabavio si je bijesni službeni auto, Audi vrijedan čak 377 tisuća kuna, piše <a href="https://www.dalmacijadanas.hr/hdz-ov-zupan-odbio-dati-novac-za-hitnu-kupio-novi-audi-vrijedan-377-tisuca-kuna" target="_blank">Dalmacija Danas.</a></p><h2>VIDEO: Tragična smrt malog Gabrijela</h2><h2>Ne da za naprijeđenje Hitne, a naručuje auto od 377 tisuća kuna</h2><p>Slučaj malog Gabrijela šokirao je cijelu Hrvatsku. Nakon njega utvrđen je cijeli niz propusta, a stanovnici Metkovića žalili su se i kako se često dogodi da dođu pred zatvorena vrata Hitne jer nema nikoga.</p><p>Ravnatelj Doma zdravlja u Metkoviću, <strong>Mihovil Štimac</strong>, rekao je tada za Dnevnik hr. da im nedostaje liječnika.</p><p>Dva dana nakon Gabrijelove smrti zasjedala je skupština Dubrovačko-neretvanske županije i donijela je proračun za 2019. godinu. HDZ-ov župan N<strong>ikola Dobroslavić</strong> s vladajućom većinom odbio je preraspodijeliti 1,3 milijuna kuna iz drugih resora i dati ih za unaprijeđenje Hitne na području cijele županije, što su amandmanom tražili iz Mosta. </p><p>Tražili su i preraspodjelu sredstava unutar predloženog proračuna kako bi se iznašlo 1,4 milijuna kuna za nabavu medicinskih dijagnostičkih uređaja. Dobroslavić je sve to odbio.</p><p>- Proračun mora imati ravnotežu, amandmani je narušavaju. Ovaj način podnošenja amandmana 'baci lopatom pa se snalazite' ne prihvaćam. To je više za publiku, manje za bit stvari - rekao je Dobroslavić.</p><p>Kad smo kod ravnoteže i stvari za publiku, taj isti župan u srpnju ove godine nabavio je službeni Audi vrijedan 377 tisuća kuna.</p><p>Podsjetimo, Gabrijel je preminuo 11. prosinca od posljedica sepse u splitskoj bolnici, a dva dana prije smrti, čak su ga dvaput s Hitne u Metkoviću poslali kući. Dan kasnije s Hitne su ga poslali pedijatru. </p><p>U Hitnoj u Metkoviću umrla je i Ema (5) koju nisu ni pregledali, kao ni Gabrijela.</p><h2>Mora imati miminalno 190 konja, 18 cola felge...</h2><p>Natječaj za kupovinu službenog automobila raspisan je 30. svibnja ove godine. Uvjeti su bili nova limuzina do 400 tisuća kuna, s minimalno 190 konjskih snaga, s automatskim mjenjačem i felgama od 18 cola.</p><p>Naravno, auto mora imati pogon na sva četiri kotača, Bi-Xenon svjetla i pomoć pri kretanju na uzbrdici. Opcija leasinga nije dolazila u obzir, isključivo kupovina.</p><p>Obavijest o odabiru objavljena je 2. srpnja, prihvaćena je ponudu tvrtke Euro Daus d.d. i odabran je Audi vrijedan 376.904,51 kunu s PDV-om.<br/> </p><p> </p><p> </p>